**1.ГЛОССАРИЙ**

**Әлемдік шаруашылық** – бұл өндірістік, сауда және қаржы қатынастары негізінде бір-бірімен байланысты болатын ұлттық шаруашылық пен басқа да шаруашылық жүргізуші субъектілердің жиынтығы.

**Шаруашылық өмірді интернационалдандыру** – халықаралық мамандандырылу мен еңбек бөлінісіне негізделген әр түрлі ұлттық шаруашылықтар байланыстарының пайда болуы мен тереңдеуінің объективті тарихи процесі.

**Меркантелизм** – шетке көп тауар сатып, шеттен аз тауар сатып алуды жақтайтын мектеп.

**Халықаралық еңбек бөлінісі** – жеке елдердің белгілі бір тауарлардың түрлерін өндіруге мамандануы және осы тауарлармен айырбас жасауы.

**Елдің эконмоикалық потенциалы** – бұл өнеркәсіп пен ауыл шаруашылығы өнімдерін өндіруді, күрделі құрылысты, жүктерді тасымалдауды, халыққа қызмет көрсетуді қамтамасыз ете алатын халық шаруашылығы салаларының қабілеттілігінің жиынтығы.

**Ғаламдық** – термині бүкіл адамзат баласының жалпы мүдделерін қамтитын жалпыпланетталық мәселелерді білдіреді.

**Ғылыми-техникалық революция** - өндіргіш күштер саласындағы революция.

**Елдің ресурстармен қамтамасыз етілуі** – табиғи ресрустар және оларды пайдалану арақатынасын білдіреді.

**Тарсұлттық корпорациялар** – халықаралық көлемде әрекет ететін және дүниежүзілік өнеркәсіп өндірісі мен сауданың басым бөлігіне бақылау жасайтын ірі компаниялар.

**Салыстырмалы өндіріс шығындар теориясы** - өз елінде салыстырмалы түрде арзанға түсетін тауарларды өндіру мен экспорттау және өз елінде өндіруден әлдеқайда арзанға түсетін тауарларды сырттан әкелу.

**Сыртқы сауда саясаты** – мемлекеттің басқа елдермен сауда қатынастарына бағытталған әсері.

**Протекционизм** – отандық экономиканы шетел бәсекесінен қорғау саясаты.

**Автаркия (томаға-тұйық шаруашылық)** – бұл шаруашылықтың оқшаулану саясаты, елдің өзін-өзі қамтамасыз етуге көшуі, ерікті немесе мәжбүрлі түрде әлемдік нарықтан жекеленуі.

**Халықаралық жұмысшы күші миграциясы** – жұмыс күшінің бір елден екінші елге ауысуы.

**Иммиграция** – елге жұмыс күшінің келуі.

**Эммиграция** – елден жұмыс күшінің кетуі.

**Импорттық операция** – бұл шеттен әкелу арқылы шетелдік мемлекеттерден тауарды сатып алу.

**Экспорттық операция** – шетке шығару арқылы шетелдік мемлекеттерге тауарды сату.

**Реимпорттық операция** – бұл бұрын экспортталған және қайта өңдеуден өтпеген тауарларды шеттен әкелу арқылы сатып алу.

**Реэкспорттық операция** – бұл бұрын импортталған және қайта өңдеуден өтпеген тауарларды шетке шығару арқылы сату.

**Экономикалық интеграция** – бірыңғай шаруашылық организмін құруға бағытталған бірқатар елдердің ұлттық шаруашылықтарының жақындасуы және өзара біте-қайнасып кетуі.

**Кедендік тариф** – бұл баж салықтары қойылымының жүйеленген тізімі.

**Кедендік баж салығы** – мемлекеттік шекараны өту кезінде тауарлардың импорты мен экспортына

салынатын салық.

**Квота** – белгілі бір кезеңде импорттық немесе экспорттық тауарға құнын немесе мөлшерін шектеуді білдіреді.

**Капиаталды шетке шығару** – бұл жүйелі түрде пайда алу және басқадай экономикалық, саяси ұтыс мақсаттарында ақшалай немесе тауар түріндегі құндылықтардың шетелге ауысуы.

**Портфельді инвестиция** – шетел кәсіпорынына бақылау орнатуға мүмкіндік бермейтін, акциялар, облигациялар және капитал салымдарының басқадай түрлері.